**Regulamentul concursului dramatic „*Arta de la geamul meu”***

*Titlul proiectului „Arta de la geamul meu” derivă din realitățile sociale, când centrele de agrement, teatrele, centrele de dezvoltare personală şi-au sistat activitatea, trecând într-o dimensiune virtuală, dincolo de sticla televizorului sau dispozitivelor. De asemenea, trecând în autoizolare sau fiind în carantină, fiecare om se retrage în apartamentul său. Simbolic, una din mijloacele de conexiune cu exteriorul este imaginea care se proiectează de la geam.*

Proiectul „Arta de la geamul meu” își propune sensibilizarea societății prin intermediul elevilor, care vor folosi arta dramatică drept instrument de comunicare. Participanții vor realiza un spectacol video sau un film de scurt metraj prin care vor îndemna societatea de a fi mai tolerantă și mai deschisă pentru comunicare și socializare în perioada pandemică. Elevii vor aborda problema situației pandemice din perspectivă constructivă, venind cu mesaje pozitive.

**Organizatori:** Asociația Obștească „ATU”

Proiect susținut de către Ministerul Educației Culturii și Cercetării în cadrul programului „Proiecte culturale 2021”

**Partenerii proiectului:** *Direcția Culturii a Primăriei mun. Chișinău; Direcție Generală Educație, Tineret și Sport mun. Chișinău.*

**Etapele desfășurării proiectului:**

* înregistrarea participanților (12-30 martie)
* selectarea și instruirea trupelor de elevi beneficiari ai proiectului (martie - aprilie); instruirile vor fi realizate de experți naționali în domeniul artei teatrale în format online (scenariști, regizori-operatori, experți în arta oratorică și psihologi care ar putea explica abordarea constructivă a fenomenului);
* monitorizarea tinerilor în regizarea video a unui mini-spectacol/film de scurt metraj cu tematica „Arta de la geamul meu”(aprilie - 25 mai);
* recepționarea mini-spectacolelor video/ scurtmetrajelor (25 mai - 11 iunie)
* evaluarea lucrărilor elevilor (14 -30 iunie);
* realizarea, în baza lucrărilor elevilor, a unui produs didactic pentru promovarea toleranței (iunie - 15 iulie);
* organizarea Galei Laureaților (într-un spațiu deschis); premierea învingătorilor și ecranizarea celor mai reușite mini-spectacole video/ scurtmetraje și prezentarea produselor finale (iulie);.
* Distribuirea produselor finale ca materiale didactice în instituțiile de învățământ (iulie).

**Condițiile de înscriere și participare în concurs:**

*Concursurile se vor desfășura conform prezentului Regulament, ale cărui prevederi sunt obligatorii pentru toți participanții.*

1. Concursul se va organiza în format online.
2. Formările se vor desfășura pe google meet.
3. Pentru asigurarea transparenței, toate informațiile la fiecare etapă vor fi distribuite pe pagina de Facebook „ATU” <https://www.facebook.com/artaneuneste>, dar și în **evenimentul creat pe facebook** destinat concursului <https://fb.me/e/1BCaNQuy3>. Prin urmare, participanții în concurs trebuie să dețină un cont de utilizator pe site-ul facebook.com , să acceseze pagina concursului și să urmeze instrucțiunile descrise pentru a participa.
4. Înscrierea în concurs se va efectua prin completarea **Formularului de participare.** <https://docs.google.com/forms/d/e/1FAIpQLScMJPgfdAcjKDtRuVDaazaZD2clOQT7oWSZ6i9YaF0cYgAzRA/viewform?fbclid=IwAR3e_ipcdutaQCdfDTYOT-fCDpSdCy1TYBkAFTrLWGMDNNVdhAdKp7Nxouc>
5. Concursul este destinat trupelor de teatru formate **exclusiv din elevi** din școli generale **(12-19 ani).**
6. Până la **25 mai**, echipele de tineri vor realiza mini spectacole video/filme de scurt metraj cu o durată de **10 minute** prin care vor *sensibiliza opinia publică și vor promova toleranța, vigilența și excluderea discrepanței sociale în perioada pandemică în care ne aflăm.*
7. Fiecare trupă înscrisă trebuie sa aibă un **nume și un lider de grup care va fi delegat pentru a participa la sesiunile de instruire.**
8. Piesele prezentate trebuie sa fie interpretate exclusiv în **limba româna**.
9. Concursul este destinat instituțiilor de învățământ din municipiul Chișinău (inclusiv, suburbiile).
10. Instituțiile de învăţământ participante din municipiul Chișinău vor asigura un mediu favorabil pentru consolidarea echipelor de elevi și vor oferi tinerilor din localitate suport logistic la elaborarea conceptului mini-spectacolului/ scurtmetrajului precum și crearea video-ului ce va fi prezentat în concurs*.*
11. Participanții la concurs vor respecta prevederile impuse de comisiile de sănătate publică.

**Criterii de evaluare:**

* corectitudine și expresivitate în exprimare;
* adevăr scenic în comunicarea verbală și nonverbală dintre parteneri;
* originalitate în abordare;
* talent actoricesc;
* coeziunea trupei și fluiditatea conținutului video;
* scenografie (costume, decor, recuzită);
* creativitate.

**Premii:**

Premiul mare – 8000 lei

Premiul I – 7000 lei

Premiul II – 6 000 lei

Premiul III – 5000 lei

**Juriu**

Juriul va fi format din experți în domeniul